text:
Kawung Ratu
Posted by bujanggamanik dina Pébruari 8, 2008
Di sadésa Mandalasari jigana mah ngan kawung Aki nu pangjuuhna téh. Lain si sombong, sanajan dibandingkeun jeung kawung bogana Ki Jumsi gé. Ari kawung Ki Jumsi, enya jugrah, tapi lahangna kos nu atah raru, sok haseum baé.
Mokaha da, dina usum kieu, ari kana saratus pérak mah sapoéna éta kawung téh bisa méré, teu hésé-hésé. Lakar daék baé ngaropéana.
Ku Aki éta kawung dibéré ngaran peringetan ka Kangjeng Dalem Wira Tanu Ningrat. Minangka pangéling-ngéling ka anjeunna, disebut waé Kawung Ratu.
Riwayatna mah kieu éta téh: Baheula, waktu Aki ngora kénéh, can jaman merdéka harita téh, éta kawung jeunah kénéh, can diropéa. Ari carulukna mah geus aya, ngan leungeunna can nongtot.
Harita Aki boga deui kawung tilu, nu jadi di sisi walungan Cilonggan. Nu éta mah geus lila bisa disadapna, ngan teu pati matut.
Saban Aki rék nagenkeun lodong kana kawung nu tilu téa, Aki ngarandeg heula di handapeun tangkal kawung jeunah. Da enya, éstu jadi angen-angen pisan, sangkan éta kawung bisa méré pakasaban anu lumayan. Ku Aki sok diajak nyarita kieu: ”Hé Nyi Mas Pohaci Jubleg Ireng, parawan Mandalasari nu ngadeg di sisi jalan liliwatan, geura pintonkeun panangan salira, mancer geutah madu tina réma salira….
Teuing kalah ku mindeng, teuing mémang geus waktuna, leungeun éta kawung téh teu lila nongtot. Ari geus nongtot bet jadi bingung Aki téh, sok sieun salah nyigayanana. Da éta kawung téh pelak Aki jaman budak. Poho deui karuh, nyanghareup ka mana waktu Aki melak éta kawung, asa ngalér asa ngidul. Apan sok pundung mun salah nyigayanaa mah. Jadi nyigayanana kudu lebah tempat melakna. Upama teu kitu, hamo. Lain omong bebenjon ieu téh, enya, sidik, nurutkeun pangalaman Aki kitu soténan.
Ku lantaran poho terus, nya Aki téh tahajud heula, hayang dibéré ngimpi ku Pangéran. Hayang kaimpikeun deui tah kalakuan jaman Aki melak kawung éta. Kaliasan bet kaparengkeun. Aki ngimpi. Jeung Aki percaya pisan kana éta impian téh. Dina itungan, Aki melak kawung nyanghareup ka beulah kalér. Jadi nyigayan kawungna ogé kudu di beulah kalér. Aya deui nu jadi pikiran harita téh. Naha ditinggurna kudu keur guméar atawa gumucrak-konéng. Apan béda-béda sipatna kawung téh, aya nu kudu ditinggur waktu kembangna gumucrak-cibéas, gumucrak-konéng, tumereb, guméar, huméor, lumeucir, humangit, malah aya nu kudu geus beukah. Tah éta Aki can nyaho. Tapi nya tungtungna mah dipaparah baé. Waktu keur gumucrak-konéng, mimiti ditinggur.
Ku lantaran marawanan, basa ceg kana leungeunna Aki ngomong kieu: “Nyi Parawan Mandalasari, montong géték montong ngépéskeun, poé ieu téh poé panganténan urang, perlu cisusu jangeun turunan…”
Ninggurna ati-ati pisan, bakuna mah sieun katinggur henteu careuhna. Kumaha kéh mun kitu, kana pundung deui baé. Taktagé kawung mah kos jelema—éh kos parawan meureun—kudu asak ngolona.
Sanggeus ditinggurna lita, hég diayun. Jeung sanggeus katimbang waktuna, si kembang téh tuluy waé dipagas, dipopok ku legoh tangkalak sabiasa.
Nyéta atuh ari mimitina mah éta kawung téh bet matak rudet baé. Keur lahangna saeutik téh, haseum béak karep. Ku taksiran Aki, éta kawung keur gering. Éta wé da kalah gegedoh nu kaluar téh, rujit.
Jeung éta harita, néangan kecembeng, kuat kukulintiran ka ditu ka dieu, weléh teu manggih. Nya kapaksa waé ku daun kanyéré. Éta leungeun kawung nu geus dipagas téh, hég disusut ku daun kanyéré, aya ulah loba teuing gegedohna. Miangka obat doktorna meureun mun ayeuna mah.
Jaba ti éta, lahangna diraru. Sok akar kawao diasupkeun kana lodongna sanggeus dipuput téh. Gen ditagenkeun dina leungeun kawung. Enya rada saleuheung lahangna teu haseum teuing.
Beuki lila éta kawung téh beuki pikalucueun. Lahangna teu haseum sarta beuki jugrah baé. Sapoé sapeuting dua lodong téh aya kana dua bonjoreun mah, nitih salodong sabonjor. Mucekil pisan sakitu téh.
Tah harita aya pamundut ti Ratu di nagara téh. Punduh Cakra dina hiji poé datang ka Aki. Cenah, Kangjeng Dalem Wira Tanu Ningrat mundut dipangdamelkeun gula ka unggal somahan ti wewengkon Taraju jeung Salawu nu sok nyadap. Di Désa Mandalasari nu kapeto téh nya Aki pisan. Tangtu Juragan Kuwu nu nuduhkeunana téh, da piraku Kangjeng Dalem uningaeun onamaning.
Beu ambeu. Aki téh dipundutan ku Ratu geuning, kudu nyieun gula sireum jeung gula kerenceng. Pagawéan nu bangga éta téh.Tapi sakumaha banggana ogé, da dawuh Ratu, piraku bet dipagak, tangtu diéstokeun pisan. Apan cenah “guru ratu wong atua karo, wajib sinembah.”
Tegesna Ratu nu boga nagara katut uteuk-tongo-walang-tagana, piraanan mundut gula sireum jeung gula kerenceng, cék Aki téh. Malah bungah nu aya, duméh kapercaya ku ménak ti dayeuh.
Éh poho, éta, nu dipundutan gula di désa Mandalasari téh lain Aki wungkul. Duaan jeung Ki Tasrip nu boga kebon kawung pohara legana. Kawung nu jadi kaagulanana, ku manéhna dingaranan Kawung Juuh, éta meureun pédah lahangna juuh pisan, jugrah.
Jigana rék dipriskeun Aki jeung Tasrip téh, mana nu leuwih bisa nyadap jeung nu bisa nyieun gula. Atuh tangtu waé Aki enya-enya mah, sieun éléh, sieun isin ku ratu.
Kabeneran kawung nu tadi téh keur purug, leungeunna kuat satilu-tilu. Disadap kabéhanana. Atuh Aki téh aya harepan, lantaran lahangna geus beunang dipercaya téa. Jadi baris meunang lahang nu hadé tur loba. Cék angkanan harita, upama Aki meunang pris ti Ratu Kangjeng Dalem, éta kawung téh rék dingaranan Kawung Ratu.
Dina enggoning nyadapna harita, éstu sagala élmu Aki paméré ti nini-aki diketrukkeun kabéh boh jangjawokan boh kiat tarékahna sangkan meunang lahang loba tur alus, kabéh dijalankeun. Ieu téh awahing hayang kaanggo ku Ratu baé.
Waktu lahang nu ditaheur keur nyengka, pok Aki ngaharéwoskeun jangjawokan. Kitu deui waktu geur rumamat. Tuluy dijait. Ti dinya terus diguis. Terus diguis henteu dicitak, lantaran apan rék nyieun gula kerenceng jeung gula sireum téa.
Sajeroning ngaguis, Aki teu poho mapatkeun jangjawokan karuhun, ménta sangkan gulana kamanah ku Ratu, sing bodas-ngeplak gula sireumna, sing ulah tutung-atahan gula kerencengna.
Taksiran paneda Aki téh diijabah. Éta baé hasilna cék Aki mah éstu nyugemakeun pisan. Tuluy ditorosan, dihadé-hadé, sangkan engké di mana aya nu ti désa, kari sok.
Waktu Ki Punduh Cakra datang rék nyokot gula haturan Kangjeng téa, bari ngasongkeun téh teu poho Aki mapatkeun jangjawokan minangka pangjajapna, ambéh gulana dipiasih ku Ratu, kamanah ku ménak.
Lila Aki ngadagoan béja ti dayeuh. Aya kana dua Jumaahna, sarta dina hiji poé Punduh Cakra datang deui.
Pokna: “Ki Sukarma, gula kerenceng jeung gula sireum téh geus katampi ku Kangjeng Dalem. Jigana mah kapuji ku anjeunna. Ieu kuring masrahkeun suratna….”
Bari ngadeg seg Aki nampanan éta surat. Aksarana aksara Sunda. Hég ku Aki dibaca. Mun teu salah kieu unina téh:
“Ki Sukarma di Babakan Kiara, Désa Mandalasari. Ieu kula Dalem Tasikmalaya, Wira Tanu Ningrat, méré béja yén gula ti anjeun geus katampa sarta kapuji hadéna.
Dina ieu surat kaula méré duit, lumayan pikeun dipaké jimat….”
Kitu asana éta eusi surat téh. Enya éta surat téh dibarengan ku duit sabénggol. Bener sabénggol, teu kurang teu leuwih.
Upama diitung ku harga gula mah, duit sabénggol téh, wah teu kabual. Rugi malah. Tapi ngingetkeun, yén éta duit téh—sanajan ngan pangaji sabénggol—citresna ti nu jadi ratu, bungah nu aya. Sarta sakumaha dawuhanana yén éta duit kudu dijieun jimat, ku Aki teu digasab, diteundeun didama-dama pisan.
Ti harita kawung anu tadi téh dibéré ngaran Kawung Ratu. Kabéh urang Désa Mandalasari, nepi ka Désa Puspahiang ogé geus nyarahoeun, yén Aki meunang pris. Pris kahiji malah di sa-Salawu ogé.
Dina hiji peuting bet éta kawung téh kaimpikeun. Dina itungan nu kadeuleu harita, éta kawung téh bet leungeunna sarta sirahna saperti awéwé, pohara geulisna. Kitu lah jiga burok, ngan awakna lain kuda, tapi kawung. Ngong éta burok kawung téh ngawih anu maksudna ménta ka Aki persénan ti Ratu.
Anggeus ngawih, ana koréjat Aki hudang. Bet maké muringkak bulu punduk. Inget harita malem Jumaah kira wanci janari leutik.
Kaganggu ku mikiran impian, Aki teu saré deui nyileuk baé. Ceuk haté: Enya Nyi Mas Pohaci Jubleg Ireng téh mundut persénan ti Ratu geuning. Jeung ahirna, sanggeus dipikir dibulak-balik gilig wé haté téh, yén duit sabénggol nu ti Ratu téa, rék dibikeun ka Kawung Ratu. Da enya mana kitu ogé, hakna.
Kacaritakeun isukna, rebun-rebun kénéh, Aki geus indit, bari mawa duit bénggol, rék ngajalankeun niat téa. Tah harita meunang kareuwas nu pohara téh.Ti kajauhan gé geus katémbong, yén di handapeun Kawung Ratu aya jelema. Ana ditelek-telek, geuning éta jelema téh nu rék deleka, da keur ngagedék baé nuar Kawung Ratu. Nataku Aki séwotna, sérépét nyabut bedog panjang bari ngagorowok.
“Sia rék nuar kawung aing, hah?” Hayang dicacag?”
Jelema nu aya di handapeun kawung gancang ngalieuk. Masya Allah geuning manéhna téh Ki Tasrip téa. Enya Ki Tasrip nu éléh pris téa. Tah barang manéhna neuleu beungeut Aki, gancang manéhna mabur, lumpat tipaparétot. Ku Aki meunang sawatara pentangan mah diudag, tapi teu kebat, da cék ingetan karo-karo burung. Tuluy wé balik deui kana kawung.
Diilikan tapak kampak dina tangkal Kawung Ratu téh, hadéna can pati jero. Leuh diwaaskeun upama Aki teu gancang-gancang ka dinya, kana lapur tah kawung téh. Mangkaning kawung geus ngaronjatkeun darajat Aki di Désa, malah julukan Kawung Ratu ogé geus kawangikeun. Piraku wé mun teu mentegeg upama aya nu nuar téh.
Kaharti ku Aki, Ki Tasrip téh sirik, pédah kawungna teu meunang pris. Kawung Juuhna éléh ku Kawung Ratu. Ari kituna mah, nya sarua waé meureun jeung Aki, manéhna ogé hayang kamanah ku ménak, hayang kaanggo. Tapi nasib hadé aya di Aki. Banget-banget Aki nganuhunkeun ka Pangéran jeung ka para karuhun nu ngawaris jangjawokan jeung élmuning kias tarékah téa.
Éstu jadi udagan Aki, jadi udagan saréréa, hayang jadi somahan anu hadé téh. Da ngarumasakeun hirup digeugeuh ku ménak. Maksud Aki téh di dunya. Jadi taya barang kinasihan, upama dipundut atawa dipikapalay ku nu ngaheueyeuk nagara mah, tangtu disanggakeun kalawan kabungahan.
Katurug-turug Aki percaya pisan, yén dawuh Ratu mah sok saciduh sametu, sabda ménak sok saucap nyata téa. Aki yakin, ku kaanggona gula kerenceng jeung gula sireum, tina Kawung Ratu, bakal aya karasa kana kahirupan Aki. Buktina éta Kawung Ratu téh beuki jugrah baé lahangna.
Tah nya kacaritakeun duit bénggol nu ti Kangjeng Dalem ku Aki diasupkeun kana haté Kawung Ratu. Mimitina mah rék di béh handap baé, kabeneran aya urut kampak téa. Ngan dipikir, bisi aya nu manggihan. Ku lantaran kitu, térékél naék kana sigay; kira sadeupa deui ti pucuk, hég molongoan tangkalna, bes si bénggol téh diasupkeun bari ngomong: “Ieu Nyi Mas Pohaci Jubleg Ireng, kuring nyanggakeun kagungan, mugi ditampi…”
Ti harita Kawung Ratu téh dieusi bénggol jimat. Anéh karasana ku Aki asa aya komaraan sanggeus kitu téh. Euh tangtu perbawa jimat ti Ratu, cék haté.
Isukna Aki meunang béja pikareuwaseun. Majah Ki Tasrip geus maot ngagantung manéh dina tangkal Kawung Juuh. Innalillahi, cék haté. Manéhna maot lantaran éléh pris meureun. Éléh berjuang cék basa ayeuna mah, berjuang sangkan kaasih ku Ratu. Teu ngabibisani, cacak mun Aki éléh ogé, kana kawas manéhna. Ngan teuing kétang ari kudu ngagantung manéh mah. Nu tangtu, boga perasaan teu bisa jadi somahan nu hadé mah, pasti aya.
Ujang, Nyai, geuning maranéh téh ngabandungan omongan Aki bangun pogot kitu? Naha ramé pangalaman Aki téh? Asa teu pira pilakadar ngadongéngkeun kawung! Panjang soténan dipanjangkeun ku Aki. Itung-itung Aki mulangkeun deui panineungan ka mangsa baheula. Da ari lalakonna mah pondok pisan.
Jigana, tangtu Ujang Nyai ogé boga kahayang cara Aki. Hayang jadi somahan—rayat meureun cék basa ayeuna mah—nu hadé. Enya? Piraku baé mun henteu téh. Ari lantaranana apan urang hirup téh éstu kapurba ku ménak. Cék ayeuna mah meureun ku Bapa-bapa Pamingpin. Tina hal ieu, Aki yakin pisan, yén tangtu sarua, mo béda. Upama geus béda, nya béngkok sembah tangtu bakal aya mamala. Nagara bakal kacrut werit jeung ilang dangiang, lantaran somahanana geus malungkir ka nu jadi ratuna. Naudubillahi mindalik!
Ku lantaran kitu, waktu dina hiji poé Aki kadatangan jurungan ti Kacamatan, yén Juragan, éh Bapa Camat, mundut gula galeuheun, ku Aki téh éstu disanggupan pisan. Ras inget ka jaman baheula. Ieuh, Aki mah teu ngawiji-wiji ka nu jadi ménak téh. Teu pédah jaman baheula teu sarua jeung jaman ayeuna. Sarua baé. Ménak mah ménak baé, sanajan ayeuna geus ganti ngaran ogé, da hakékatna mah moal béda.
Kira dua minggu ka tukang, waktu Aki néang leungeun Kawung Ratu, manggih pangalaman anu matak ngajenghok. Nya éta deukeut tangkal kawung geus aya calécér . Beu, cék haté, tangtu ieu téh calécér ti Désa nu rék ngalegaan jalan. Ari disidik-sidik, sihoréng calécér téh ayana béh ditueun kawung. Harita Aki ngaheruk lila pisan, rét kana Kawung Ratu, rét kana calécér.
“Emh, deudeuh teuing Kawung Ratu, meureun manéh téh bakal dituar da jalan rék digedéan,” cék haté. Nya éta atuh, ku hanjakal Kawung Ratu téh jadina méh dina kuta pisan, jadi kasipat ku calécér téa.
Pohara Aki sabilna. Ras inget kana pamundut ti Juragan Camat. Ras inget deui kana paréntah ti Désa. Mangkaning kawung Aki téh ngan tinggal Kawung Ratu wungkul. Jadi pikeun nedunan pamundut ti Kacamatan, Aki satadina mah ngandelkeun ti Kawung Ratu. Tapi harita rék dituar, titahan ti Désa.
Ari nu matak sabil, ka ditu kumaha ka dieu kumaha. Apan Désa jeung Kacamatan téh sarua baé kudu diturut paréntahna. Boh Juragan Kuwu, boh Juragan Camat, sarua ménak nu wajib sinembah téa.
Aya nu matak ngarugikeun Aki téh. Nya éta upama paréntah ti Désa diturut. Atuh meureun mun dituar, kana leungit pakasaban Aki nu baku. Tapi kumaha da éta paréntah nu kudu diturut.
Upama teu diturut, beu aya kudua atuh Aki téh nyontoan ka nu ngarora. Apan tadi ku Aki geus dicaritakeun, yén upama kitu, béngkok sembah téa. Éta aki teu niat, bararaid teuing!
Tapi Aki perlu ku éta kawung. Kahiji keur pakasaban Aki, kadua keur nedunan pamundut ti Kacamatan téa. Keun ari pakasaban Aki mah, teu penting, tapi éta pamundut ti Kacamatan.
Ieuh Ujang-Nyai, karasa bohongna omongan Aki nu pangahirna bieu? Majar keun ari pakasaban Aki… Ah, nyaéta atuh Ujang, Nyai, sabenerna Aki butuh pisan ku éta kawung téh. Éta téh hirup Aki, Ujang, Nyai. Upama euweuh éta kawung meureun Aki beuki kokoro.
Jadi sarua pentingna, boh pikeun nedunan pamundut ti Kacamatan boh pikeun kahirupan Aki sorangan.
Beuki dieu pamundut ti Kacamatan beuki mereg bareng jeung paréntah ti Désa sangkan Kawung Ratu gancang dituar. Duanana paréntah ti ménak, duanana kudu diturut.
Ari peuting tadi bet éta Kawung Ratu téh kaimpikeun deui. Da enya atuh, nepi ka Aki mah boga anggapan, yén éta kawung téh lain sakawung-kawungna, éstu titisan Nyi Mas Jubleg Ireng nu asalna tina daging jeung getih Déwi Sri urang kayangan. Ku lantaran kitu pangrumat Aki terhadap éta kawung, pohara enya-enyana, dipusti-pusti pisan, cara ka jelema baé.
Enya, éta kawung téh peuting tadi kaimpikeun deui. Dina itungan, manéhna némbongan ngarupakeun hiji putri nu maké pakéan sing sarwa bodas. Hég ngagupayan ka Aki. Ari disampeurkeun bet kadéngé manéhna ngawih, pokna:
“Pileuleuyan, pileuleuyan,
Kuring digupay ku langit,
Pileuleuyan, pileuleuyan,
kuring ditundung ku bumi.”
Jigana mah geus terus rasa ka manéhna, yén moal lila deui manéhna rék dituar mana kaimpikeun kitu ogé. Geus boga wirasat, yén lalakonna téréh tamat..
Impian peuting kamari meureun minangka iber pileuleuyanana.
Aki jeung manéhna téréh papisah. Beurat puguh gé. Ngingetkeun geus kalilaan babarengan, sakaduka-sakasuka, asa jeung dulur pet ku hinis baé.
Ayeuna Aki pohara baluwengna, sabil nu taya papadana. Ras inget Kawung Ratu daék teu daék kudu dituar. Leuh, mun dituar téh meureun sarua jeung maéhan jelema, cék Aki mah. Dosa jeung teu kaduga.
Coba kumaha timbangan Ujang jeung Nyai, lamun maranéh nyanghareupan perkara kieu? Inget kana papatah “guru, ratu wong atua karo wajib sinembah.” Inget kana pangabutuh sorangan jeung inget yén nu kudu dituar téh Kawung Ratu pisan nu ku Aki dianggap jelema nu boga nyawa.
Ayeuna lalay geus mimiti kaluar. Geus méh sareupna. Nyanghareupan peuting, engké, pohara wegahna, lantaran isuk kudu aya putusan. Isuk gagasan leungeun kawung geus waktuna dibuka, lahangna geus kerep nyakclakanana. Pamundut ti Kacamatan bisa ditedunan upama Kawung Ratu teu kudu dituar.
Rék kumaha ieu leungeun Aki isukan? Naha ngecékkeun kampak kana tangkalna nepi ka kawung jadi pogor atawa nagenkeun lodong kana leungeun kawung … Éta can kapikir ku Aki, tapi kuma isuk baé. Engké peuting Aki rék mikir.
Kitu kira-kira obrolan Aki Sukarma ka kuring kamari téh. Nyaritana éstu binarung rasa jeung dareuda haté. Persualan anu disanghareupanana pohara beuratna. Kuring gé teu bisa mutuskeun kudu kumaha manéhna téh, naha kudu nyadap atawa kudu nuar kawung.
Tapi poé ieu pisan, tadi isuk-isuk, manéhna geus mutuskeun sorangan. Manéhna geus ngajawab persoalanana pribadi. Jigana mah meunang mikir sapeupeuting. Yén kudu kitu.
Tadi isuk-isuk, kuring bareng jeung urang kampung Babakan Kiara ngahaja nepungan manéhna ka Kawung Ratu. Barang datang ka handapeun kawung, méh kabéh taya nu kuat tanggah. Kabéh ngaheruk.
Rét kuring kana tangkal kawung. Aya tapak ngadék, tapi can pati jero. Kampakna ngagolér dina taneuh, teu jauh tina puhu sigay. Sanggeus kitu lalaunan panénjo kuring mapay sigay ka luhur, suku Aki Sukarma geus ngagulayun.
Cék haté: Poé ieu geus leungit hiji tukang nyadap kahot nu geus kakoncara di Désa Mandalasari anu ngaran Aki Sukarma.
Jeroning kitu kuring asa ngadéngé nu ngawih ti lebah tangkal kawung. Sorana gaib naker:
“Pileuleuyan, pileuleuyan,
Kuring digupay ku langit,
Pileuleuyan, pileuleuyan,
Kuring ditundung ku bumi…”***
Tina Sawidak Carita Pondok
5 Balesan to “Kawung Ratu”
-
Pébruari 10, 2008 pukul 1:48 pm
Abdi deui yeuh Teh. Hehehe…
Pameng ah Teh, kumaha upami ditungtut weh sadayana tina buku “Sawidak Carita Pondok” tea teh dipintonkeun di dieu. Katingalna bakal seueur nu resep, utamina abdi 🙂
Hatur nuhun ah Teh
-
Nopémber 22, 2011 pukul 5:09 pm
unsur intrinsik na teh naon ?
-
Méi 15, 2013 pukul 4:03 pm
My brother recommended I might like this blog.
He was totally right. This post actually made my day.
You can not imagine simply how much time I had spent for this information!
Thanks!
-
Juni 8, 2013 pukul 6:11 pm
I am regular reader, how are you everybody? This post posted
at this website is actually pleasant.
-
Oktober 1, 2014 pukul 8:21 am
Thanks for your marvelous posting! I quite enjoyed reading it, you may be a great author.
I will ensure that I bookmark your blog and will come back very
soon. I want to encourage you to ultimately continue
your great posts, have a nice weekend!


c: text/html

text:
Wilujeng Sumping di Blog Simkuring ASK Tea !! Jaya di Buwana, Bagja di Aherat silih asah, asih, asuh
Kamis, 26 Mei 2011
Domba VS Embe
Domba buluna galing jeung boga tanduk nu panjang muringkel(jalu).
Embe buluna biasa,masket jeung janggotna.Ceuli embe ge panjang ngambay kahandap.
Dina ukuran domba leuwih pendek tapi keker dibanding embe.
Dina sora oge domba mah disada panjang teu pepegatan siga embe.
Dina bau embe leuwih bau.
Mun domba diadukeun jeung embe,nu meunang pasti domba.
da domba mah sok resep diadu.
ASK-PASUNDAN JAYA

robotstxt: allowed

filter: keep


text:
Préféktur Ishikawa
Préféktur Ishikawa (石川県 Ishikawa-ken?) nyaéta salah sahiji préféktur di Jepang aya di Wewengkon Chūbu di Pulo Honshū. Ibukotana nyaéta Kanazawa.
Daptar eusi
Sajarah[édit | édit sumber]
Ishikawa diwangun ku ngahijina Kaga Province jeung Noto Province.
Geografi[édit | édit sumber]
Ishikawa aya di basisir Laut Jepang. Bagéan kaler préféktur mangarupa Noto Peninsula nu sempit, sedengkeun beulah kidul leuwih lega jeung mangrupa pagunungan, nu ibu kota préféktur, Kanazawa, aya di daerah basisir. Préféktur ogé ngabogaan sababaraha pulo, kaasup Notojima, Mitsukejima, Hegurajima.
Kota-kota[édit | édit sumber]
Sapuluh kota nu aya di Préféktur Ishikawa:
Kacamatan jeung desa[édit | édit sumber]
Kacamatan jeung desa di unggal distrik:


text:
Taneuh
Tanah atawa taneuh nyaéta daging buleudan bumi nu geus tiis sarta bisa dipelakan.[1] Taneuh asalna tina lapukna sagala rupa batu anu kajadiana dilantarankeun ku suhu, cai, tutuwuhan sarta bahan kimia.[2] Taneuh pohara penting lalakonna pikeun kabéh kahirupan di bumi alatan taneuh ngarojong kahirupan tutuwuhan kalayan nyadiakeun hara sarta cai sakaligus minangka nu nahan akar.[3] Struktur taneuh anu berongga-rongga ogé jadi tempat anu alus pikeun akar hirup sarta tumuwuh. [3] Taneuh ogé jadi tempat hirup sagala rupa mikroorganisme. [3] Pikeun kalolobaan sato darat, taneuh jadi lahan pikeun hirup sarta usikna.[3] Ditilik tina sisi klimatologi, taneuh nyekel lalakon penting minangka tempat neundeun cai sarta narékahan érosi, sanajan taneuh sorangan ogé bisa kaérosi.[3]
Susunan Taneuh[édit | édit sumber]
Taneuh kasusun tina sababaraha lapisan. Bagéan-bagéan taneuh unggal lapisan pasti béda-béda.[2] Bébédaan éta dilantarankeun ku bahan-bahan anu aya di jero taneuh téh teu sarua eusina.[2] Lapisan taneuh bisa dipasing-pasing saperti ieu di handap:[2]
- Taneuh Lapisan Luhur, taneuh lapisan luhur biasana warnana kolot rada hideung.[2] Taneuh lapisan luhur bisa disebut leuwih gembur jeung subur.[2] Taneuh nu subur ieu lantaran lobana kandungan unsur humus jeung sagala rupa jasad hirup.[2] Taneuh ieu cocok pikeun kahirupan tutuwuhan.[2]
- Taneuh Lapisan Handap, warna taneuh lapisan handap biasana leuwih ngora tibatan lapisan luhur.[2] Taneuh ieu bisa disebut kurang subur sabab ngandung unsur humus nu saeutik jeung jarang dicicingan ku jasad hirup.[2]
- Lapisan Bahan Induk, bahan induk taneuh warnana rada kabeureum-beureuman.[2] Taneuh lapisan luhur jeung lapisan handap asalna tina lapisan induk ieu.[2]
- Lapisan Batuan Induk, batuan induk ieu mangrupa susunan panghandapna tina lapisan-lapisan di luhur.[2]
Taneuh dina kanyataanna teu ngan saukur kasusun ku bungkeuleukan taneuh hungkul tapi oge kasusun ku sababaraha hal anu saéstuna bisa jadi kauntungan keur kahirupan manusa sarta alam sakurilingna.[2] Susunan lain anu aya dina taneuh nyaéta saperti: humus, lempung, geluh, keusik, jeung batu leutik.[2] Iwal ti éta, taneuh ogé dijadikeun tempat cicing ku sababaraha ékosistem anu bisa nyieun taneuh leuwih subur saperti: cacing, mikroba jeung sasatoan leutik séjénna.[2]
Rupa-rupa Taneuh[édit | édit sumber]
Indonésia nyaéta nagara kapuloan jeung daratan anu lega kalayan jenis taneuh anu béda-béda. [4] Di handap ieu nyaéta jenis-jenis taneuh anu aya di Indonésia :
Taneuh Humus nyaéta taneuh anu pohara subur, kawangun tina lapukan daun sarta watang tangkal nu aya di leuweung hujan tropis anu leubeut.[4]
Taneuh Keusik nyaéta taneuh anu goréng pikeun tatanén, anu kawangun tina batuan beku sarta batuan sedimen anu ngabogaan butir garihal sarta berkerikil.[4]
- Taneuh Alluvial / Taneuh Endapan
Taneuh aluvial nyaéta taneuh anu dijieun tina leutak walungan anu namper di dataran pendék anu ngabogaan sipat taneuh anu subur sarta cocok pikeun lahan tatanén.[4]
Taneuh Podzolit nyaéta taneuh subur anu umumna aya di pegunungan kalayan curah hujan anu luhur sarta miboga suhu anu pendék / tiis.[4]
- Taneuh Vulkanik / Taneuh Gunung Seuneuan
Taneuh Vulkanis nyaéta taneuh anu kabentuk ti lapukan materi gunung anu bitu, seuneuan anu subur ngandung zat hara anu luhur. [4] Jenis taneuh vulkanik aya di kira-kira lamping gunung anu aktip.[4]
Taneuh Laterit nyaéta taneuh henteu subur anu tadina subur sarta beunghar ngeunaan unsur hara, tapi unsur hara kasebut leungit alatan dibawa ku cai hujan anu luhur.[4] Conto: Kalimantan Kulon sarta Lampung.[4]
- Taneuh Mediteran / Taneuh Kapur
Taneuh mediteran nyaéta taneuh sipatna henteu subur anu kabentuk tina pelapukan batuan anu kapur. [4] Conto: Nusa Tenggara, Maluku, Jawa Tengah sarta Jawa Wétan.[4]
- Taneuh Gambut / Taneuh Organosol
Taneuh organosol nyaéta jenis taneuh anu kurang subur pikeun tatanén anu mangrupa hasil jieunan pelapukan tumbuhan ranca. [4] Conto: ranca Kalimantan, Papua sarta Sumatera.[4]
Upaya Nyuburkeun Taneuh[édit | édit sumber]
Aya sababaraha cara pikeun nyuburkeun taneuh.[2] Salasahijina nyaéta ku cara méré pupuk boh keur kaperluan manusa boh keur lingkungan hirup. Pupuk bisa dipasing-pasing saperti ieu di handap:[2]
- Pupuk Kandang, nyaéta pupuk anu asalna tina kokotor sasatoan. Contona tina kokotor munding, sapi, embé jeung sajabana.[2]
- Pupuk Kompos, nyaéta pupuk nu asalna tina runtah jeung dangdaunan anu ngahaja sina buruk di jero taneuh.[2]
- Pupuk Héjo, nyaéta pupuk nu asalna tina sésa tutuwuhan héjo, misalna kalakay atawa ranting.[2]
- Pupuk Jieunan, nyaéta pupuk anu dijieun di pabrik-pabrik pupuk, misalna: Uréa, ZA, NPK, TSP, jeung sajabana.[2]
Érosi[édit | édit sumber]
Érosi nyaéta kajadian anu dilantarankeun ku lobana cai jeung angin tapi taneuh aya dina kaayaan dugul atawa teu dipelakan ku tutuwuhan.[2] Érosi ngabalukarkeun palidna unsur taneuh saperti humus anu ngabalukarkeun taneuh hésé keur dipelakan tutuwuhan.[2]
Rujukan[édit | édit sumber]
- ↑ R.A Danadibrata.2006. Kamus Basa Sunda.Bandung:Kiblat.
- ↑ a b c d e f g h i j k l m n o p q r s t u v w x Murniati, Hetty.2008.RIPA.Magelang:Tidar Ilmu.
- ↑ a b c d e (id)tanah di indonesia (diaksés tanggal 14 November 2011)
- ↑ a b c d e f g h i j k l m (id)jenis tanah di indonesia (diaksés tanggal 14 November 2011)


text:
Médium antarbéntang
Dina astronomi, médium antarbéntang (Basa Indonésia: medium antarbintang, Basa Walanda: interstellair medium Basa Inggris: interstellar medium, disingkat ISM) nyaéta materi (materi antarbéntang/interstellar matter, ISM) sarta kandungan énergi (médan radiasi antarbéntang/interstellar radiation field, ISRF) anu aya di antara béntang-béntang (atawa kira-kira lingkungan béntang) dina hiji galaksi.
Béntang-béntang sorangan kabentuk di wewengkon ISM anu pangpadetna sarta tiis, sarta baris ngabeungharan ISM ku materi sarta énergi ngaliwatan planetary nebula, angin-angin béntang sarta supernova. Satuluyna, kajadian silih mangaruhan antara béntang-béntang jeung ISM nangtukeun laju leungitna kandungan gas hiji galaksi sarta dina pamustunganana nangtukeun ogé wengkuan umur aktip galaksi kasebut dina nyieun béntang-béntang.
ISM ngandung atom, molekul, kebul, radiasi éléktromagnétik, sinar kosmik, sarta médan magnét dina jumlah anu pohara saeutik (lamun maké standar bumi). Materina ilahar diwangun ku 99% partikel gas sarta umumna 1% kebul, sarta ngeusian ruhang antarbéntang. Kapadatan gas anu ilahar antara puluhan nepi ka ratusan partikel pér séntiméter kubik. Alatan ku nukleosintesis primordial, gasna jadi kira-kira 90% hidrogén sarta 10% hélium, ditambah unsur-unsur tambahan ("logam" dina sebutan astronomi) anu jumlahna saeutik.


text:
Beus kota nu nyentrik beda jeung nu sejen, karoseri asli pabrikan Jepang ti Mitsubishi Fuso. Beus ieu dihibahkeun ku pamarentah Jepang ka RI, biasa lah RI mah mulungan sesa mantan pangjajah siga mulung KRL. Beus ieu geus didesain jang beus kota nu padet penduduk, tempat diukna ge saeutik ngan digedekeun tempat keur narangtung panumpang. Beus Jepang katelahna.Trayek nu dicekel salahsahijina P43 jur. Cililitan-Tjg Priok.Ngan Rp 2 rbu bisa nepi.Ayeuna aya Busway nu sajalur jeung P43.Beus P43 rek ditumbalkeun!
ASK-PASUNDAN JAYA


text:
Nyi Timah geunah ayeunamah menangkeun salaki bandar angkot turunan batak nu wastana Bob Situmurung Marga Hayu...Panggil wéh pondokna si Bob..
Geus katelah urang Batak mah boga watak heuras matak mun boga masalah leutik gé bisa jadi ngagedéan...
Tah...dina hiji waktu Nyi Timah karék balik ti bioskop jeung salakina naek motor bébék ...
Dihareupeun aya Jang Émon jeung Jang Tohir nu keur gigitaran bari hahaleuangan ngalagukeun lagu jaman baréto ngan dilonyéngkeun ditungtungan make sora hitut “Préééét!”
Model kieu “begini nasib jadi bujangan “Préééét!””
Palebah sora "Préééét!"-na kadéngéeun ku Nyi Timah nu tibaheula kénéh geus ngéwa ka budak duaan éta da sok otél mun Nyi Timah ngaliwat..
“Bang..Bang...tuh lihat anak-anak bilang "Préééét!" Ke Abang!!” ceuk Nyi Timah ngadu kanu jadi salaki..
“Zialan tuw Kutu Kupret..Bbelum tahu ziapa aku rupanya!!”ceuk si Bob bari engos-engosan da nahan nafsu...
Kacaritakeun..datang wéh si Bob ka barudak nu sidik keur ngariung gigitaran..”Bah!!!..ziapa taddi yang Bbilang aku "Préééét!"...ngaku!!!” bari sesentak
“Siapa yang bilang "Préééét!" Bang?..kita nggak pernah bilang "Préééét!" Ke Abang” ceuk Jang Tohir ngabéla manéh
“Aahhh..zudah..ngaku saja kau kalau tidak..aku kazih kau pelajaran!!”
Kusabab eta kasus "Préééét!" Teu bisa dibéreskeun ditempat nya sakadang "Préééét!" Ayeuna geus aya di imah RT
“Kumaha mimitina?” ceuk Pak RT series..
“Enya Pak..abdi teh dituduh nyebat "Préééét!" Ka si Abang..padahal da abdimah teu rumaos Pak!” ceuk Jang Émon sasadu
“Bah!!..Bohong kau..aku déngar zéndiri kau bilang "Préééét!" Zéngaja kau!”
“Heunteu Bang abdimah..heunteu” ceuk jang Tohir keukeuh...
Kusabab pa keukeuh-keukeuh jeung teu manggih jalan kaluar..nya kasus "Préééét!" Téh ayeuna geus aya di ruangan RW..
“Ngaku lah Jang Tohir..anjeun nyebut "Préééét!" Ka Bang Bob.. Méh teu panjang carita!!” ceuk Pak RW ngolo..
“Moal abdi mah moal ka olo..da abdi mah teu rumaos nyarios "Préééét"! Heunteeeeuu!!”ceuk Jang Tohir bari ciramayan..da puguh teu rumasa tea
Sarua kénéh..di kantor RW kasus "Préééét!" Teu béres kénéh ...kitu deui di Bale Desa...
Kusabab kasus "Préééét!" Teu bisa dibéréskeun sacara kakulawargaan..nya Si Bob téh ngalaporkeun sacara hukum...nepi ka kasus "Préééét!" Téh ayeuna aya di pangadilan.....
“Saudara Tohir dan Saudara émod..betulkah Anda berdua telah menghina saurdara Bob Situmurung Marga Hayu dengan sebutan "Préééét!"!” ceuk Pa Hakim..sorana agem matak nyurucud tuur...
“Tidak..paK..Tidaaaaaaak abdi teu bilang "Préééét!"” ceuk Si Tohir segruk..segruk ceurik da leungeuna di borogol...
“Begini Pak Sebetulnya!.. saya téh sedang main gitar cuman sambil heureuy kitu.. make "Préééét!"!” ceuk si Émod jujur.
“Bah...Bohong Pak! Méréka Bohong... Méréka Zéngaja bilang "Préééét!" képada saya! Méréka Zéngaja "Préééét!"” Ceuk si Bob peupeulekeuk ..
éta pangadilan téh mun kadéngé hawar-hawar tikajauhan estuning sora
"Préééét!" "Préééét!" "Préééét!" nu kadéngé téh...
Antukna kusabab euweuh bukti nya sidang ditutup.....Ngan karék gé rék turun ti majilis na ari "Préééééééééééét!" Eta si Bob Hitut..da puguh geus tilu poé teu manggih sangu kusabab mikiran kasus "Préééét!" jigana meureun asup angin...
Étama kabéh para hadirin nu aya dina persidangan teu sidikna marelong kabéh ka si Bob Situmurung Marga Hayu.
Ceuk Polisi”Allhamdulillah geuning ayeunamah sadérék "Préééét" parantos katohian kumargi kitu...TEWAAAAAAK!”


text: Tags : Sayang Ku Sayang Ku - Saahasam Video Song, Sayang Ku Sayang Ku - Saahasam 1080p HD, Sayang Ku Sayang Ku - Saahasam 720p HD, Sayang Ku Sayang Ku - Saahasam 480p Smart HD, Sayang Ku Sayang Ku - Saahasam 240p MP4, Sayang Ku Sayang Ku - Saahasam 3gp Video, Sayang Ku Sayang Ku - Saahasam mp4 Video, Sayang Ku Sayang Ku - Saahasam Bluray HD, Sayang Ku Sayang Ku - Saahasam HD Mobile Video Song, Sayang Ku Sayang Ku - Saahasam Full HD Video Song, Sayang Ku Sayang Ku - Saahasam Original Video Song, Sayang Ku Sayang Ku - Saahasam Tamil Music Video,Saahasam Video Songs Mp4 Tamil


text:
Katakana
Katakana (片仮名) nyaeta syllabary Basa Jepang, salah sahiji tina opat sistim nulis Basa Jepang. Nu sejenna nyaeta hiragana, kanji jeung rōmaji. Kecap katakana hartina "kana sejen," asalan tina turunan katerangan gramatikal Basa Jepang, dina Basa Cina disebut "kambun" (漢文). Kana ieu ditulis salian ti karakter Basa CIna sarta nerangkeun frase dina Basa Jepang.
Katakana dicirikeun ku garis lurus jeung sudut tajam, sarta skrip sederhana dina Basa Jepang.
Dua sistim utama dina susunan katakana, susunan heubeul iroha, jeung susunan nu leuwih anyar gojūon.
Daptar eusi
Tabel katakana[édit | édit sumber]
Tabel dihandap ieu nunjukeun hiragana jeung tulisan romajina. Anu warna beureum kana nu jarang dipake.
Pamakean[édit | édit sumber]
Dina basa Jepang modern, leuwih remen dipake keur transkripsi kecap tina basa asing (disebut gairaigo). Contona, "television" ditulis terebi (テレビ?). Katakana oge ilahar dipake keur ngaran nagara, ngaran tempat oge ngaran jalma asing. Contona Indonesia ditulis インドネシア jeung Budhi ditulisna ブディ (Budi).
Katakana oge dipake keur onomatopoeia, tulisan nu ngagambarkeun sora, contona chin (チン?), hartina "Ding" ilaharna ditulis dina katakana.
Watesan teknik jeung ilmiah oge ilaharna ditulis dina katakana, upamana keur ngaran species sasatoan jeung tutuwuhan sarta mineral.
Katakana kadangkala dipake oge keur transcription ngaran parusahaan Jepang. Contona Suzuki ditulisna スズキ, jeung Toyota ditulisna トヨタ. Katakana dipake oge keur kaperluan husus, upamana rambu-rambu, iklan jeung hoardings. Contona, nu ilahar kapanggih ココ koko (di dieu), ゴミ gomi (runtah) atawa メガネ megane (kacapanon), sarta dina kalimah-kalimah nu penting ditulisna dina katakana.
Sanggeus Perang Dunya Kadua, dokumen resmi ditulis make campuran katakana jeung kanji, sarta make cara sarua make hiragana jeung kanji dina Basa Jepang modern, ayeuna katakana keur okurigana jeung partikel saperti wa atawa o.
Katakana dipake oge keur telegram di Jepang samemeh taun 1988 sarta mimiti dipake dina karakter komputer taun 1980-an. Loba komputer nu make Katakana salian ti Kanji jeung/atawa Hiragana.
Sanajan kecap injeuman nu asalna tina Basa Cina ilaharna ditulis make kanji, kecap injeuman nu asalana tina Basa Cina modern langsung dirobah kana Basa Jepang dumasar kana cara macana on'yomi, sarta biasa ditulis make katakana. Contona
- マージャン (麻將/麻雀), mājan (mahjong), tina Basa Mandarin májiàng
- ウーロン茶 (烏龍茶), ūroncha (Oolong tea), tina basa Mandarin Mandarin wūlóng
- チャーハン (炒飯), chāhan, (sangu goreng)
- チャーシュー(叉焼), chāshū, tina Basa Kanton cha siu, babi panggang
- シューマイ (焼売), shūmai, tina Basa Kanton siu maai, siomay.
Kabehanna ilahar ditulis make katakana tinimbang kanji. Nu pangkawentarna tina Basa Cina nyaeta ラーメン (mie) jarang ditulis make 拉麺.
Aya sababaraha hal anu tibalik, numana kanji dijieun tina tulisan katakana. Contona, コーヒー (kohi), "kopi", nu alternatipna ditulis make kanji 珈琲. Kanji ieu ilahar dipake, sanajan jarang, ilaharna dipake ku parusahaan kopi ngarah katempona anyar.
Katakana kadangkala dipake keur ngagantikeun hiragana dina furigana keur ngagamapeung maca dina kecap nu ditulis dina karakter Roman, atawa keur kecap-kecap asing, saperti nu ilahar dipake dina kanji, sangkan macana sarua jeung aslina.
Katakana kadangkala dipake oge keur nembongkeun kecap nu diucapkeun ku urang asing atawa logat nu teu ilahar, ku karakter asing, robot jeung salian ti eta. Contona, dina komik, obrolan karakter asing atawa robot dituliskeun コンニチワ (konnichiwa) keur ngagantikeun nu ilhara dina hiragana こんにちは (konnichi wa).
Katakana dipake oge keur nembongkeun on'yomi (Chinese-derived) cara maca kanji dina kamus kanji.
Kadangkala ngaran urang Jepang ditulis make katakana. Hal ieu ku sabab baheula geus ilahar dipake, utama nini-nini nu ngaranna ditulis ku katakana.
Geus ilahar keur nuliskeun kecap nu hese dibaca dina kanji make katakana. Kajadian ieu leuwih sering kapanggih di widang kadokteran. Contona, kecap "dokter kulit", 皮膚科, hifuka, kanji kadua, 膚, dianggap hese, mangka kecap hifuka ilaharna ditulis 皮フ科 atawa ヒフ科 dina katakana. Ampir saru jeung kanji 癌 gan, "kanker", leuwih remen ditulis dina katakana atawa hiragana.
Katakana dipake keur notasi musik tradisional,saperti Tozan ryu shakuhachi, sarta dina sankyoku disusun ku koto, shamisen jeung shakuhachi.
Orthografi[édit | édit sumber]
Frase asing kadangkala disalin ku nambahkeun titik di tengah disebut nakaguro (中黒?) atawa ditulis misah. Lamun nu maca dianggap ngarti kana kecap gairaigo dina eta frase, tanda titik di tengah teu dipake. Contona, frase コンピュータゲーム (konpyūta gēmu)(game komputer), ngabogaan dua gairaigo nu geus ilahar dipake, dina nulisna teu make titik tengah.
Ngeja katakana beda kacida jeung hiragana. Dina hiragana dieja panjang nu make tambahan dua vowel kana, katakana ilaharna make vowel extender mark disebut chōon. Tanda pondok ieu dituturkeun langsung dina teks, datar dina yokogaki, atawa teks datar, sarta nangtung dina tategaki, atawa teks nangtung. Katakana ilahar dipake keur nulis kecap injeuman tina basa sejen; vowel panjang dina Basa Jepang nu ditulis dina katakna ilaharna ditulis dina hiragana. Aya sababaraha nu husus saperti ローソク(蝋燭)(rōsoku)(lilin) atawa ケータイ(携帯)(kētai)(telepon keupeul).
Aksara tsu leutik ッ disebutna sokuon nunjukeun konsonan geminate, nu ditulis dina rōmaji ku dua konsonan. Contona, bed ditulis dina katakana ベッド (beddo).
Sokuon ieu kadangkala dipake keur nu teu sarua teu sora aslina. Contona, h-ganda dina ch nu ilahar dina ngaran urang Jerman. Bach, contona, jadi バッハ (Bahha); Mach is マッハ (Mahha).
Ayana "h" ganda dina Bach jeung Mach (nu make tsu leutik) ngarupakeun kana panghadena keur ngaran urang Jerman.
Kecap ti basa sejen kacida hesena ditulis dina Basa Jepang, Khruschev jadi フルシチョフ (Furushichofu). Ali Khamenei jadi アリー・ハーメネイー (Arī Hāmeneī). Dina Wikipedia Basa Jepang aya rujukan イツハク・パールマン (Itsuhaku Pāruman) jeung イツァーク・パールマン (Itsāku Pāruman), Itzhak Perlman.
Sajarah[édit | édit sumber]
Katakana mimiti dipake dina Periode Heian bagean tina karakter man'yōgana nembongkeun cara maca (furigana) kanji dina kanbun. Contona, ka カ jadi beulah kenca ka 加 "nambahan". Ku cara ieu, loba runtuyan radical katakana sarua jeung nu dibaca dina kanji.
Kode Komputer[édit | édit sumber]
Katakana mibanda dua bentuk kode nyaeta, halfwidth hankaku (半角?) sarta fullwidth zenkaku (全角?). Bentuk halfwidth aslina ti JIS X 0201. Ieu kaasup halfwidth Katakana di beulah katuhu ASCII. Lolobana halfwidth Katakana merlukeun sa-bit keur unggal kana. Dina ahir taun 1970, runtuyan dua-bit karakter ampir sarua jeung dina JIS X 0208 keur nembongkeun Hiragana tur Kanji jeung nu sejenna. Masalahna, JIS_X_0208 nu dina Katakana karakter bebasna ngan hiji-bit saperti dina JIS_X_0201. Konflik ieu ngajadikeun loba kontroversi. Katakana dina JIS_X_0208 nyokot dua-bit byte (minimalna), mangka loba (hususna nu heubeul) dina output Katakana jadi legana-dua-bit. Ieu Kusabab kitu katakana dina JIS_X_0201 disebut halfwidth sarta JIS_X_0208, fullwidth. Sanajan kitu, loba enconfing nu teu halfwidth tina Hiragana.
Sanajan jarang dipake, dina kanyataana halfwidth katakana masih remen dipake dina sistim jeung kode. Contona, judul mini disc ngan bisa asup dina ASCII atawa halfwidth katakana, sarta halfwidth katakana ilahar dipake dina komputerisasi mesin hitung, mesin kasa di toko, sarta judul tipi digital jeung DVD dina Basa Jepang. Sababaraha kode Basa Jepang nu ilahar saperti EUC-JP, Unicode jeung Shift-JIS make halfwidth Katakana sarua jeung fullwidth. Beda jeung, ISO-2022-JP nu teu ngabogaan halfwidth Katakana, ilahar dipake dina SMTP jeung NNTP. Halfwidth katakana ilahar dipake dina layar atawa memori.
Unicode[édit | édit sumber]
Dina Unicode, fullwidth katakana make titik kode U+30A0 ka U+30FF [1]:
Halfwidth sarua jeung fullwidth katakana oge aya. Kode ieu aya dina Bentuk blok Halfwidth jeung Fullwidth (U+FF00–U+FFEF) [2], mimiti ti U+FF65 nepi ka U+FF9F (karakter U+FF61–U+FF64 nyaeta fungsi tanda baca halfwidth):
Titik kode 32D0 nepi ka 32FE nyaeta rundayan Circled Katakana. Catetan: circled ン teu aya
Katakana keur Basa Ainu[édit | édit sumber]
Katakana kadangkala dipake keur Basa Ainu. Unikna Basa Ainu make katakana, konsonan ayana di suku kata panungtung keur ditembongkeun ku katakana versi leutik nu pakait jeung konsonan panungtung jeung vowel nu teu teratur. Contona "up" diulis make ウㇷ゚ (u dituturkeun pu leutik). Dina Unicode, blok Phonetic Extensions Katakana (U+31F0–U+31FF) [3] keur basa Ainu. Karakter nu remen dipake dina Basa Ainu ngan:
Tempo oge[édit | édit sumber]
- Japanese phonology for pronunciation.
- Rōmaji for a comparison of romanization systems.
- Historical kana usage for a discussion of pre-war kana spelling
- Transcribing English to Japanese
- Wikipedia:Technical assistance for katakana
Rujukan[édit | édit sumber]
Wikipedia Basa Inggris, Juli 2006.
Tumbu kaluar[édit | édit sumber]
- Katakana code chart at Unicode.org
- Katakana Online Trainer
- Practice katakana using different typefaces
- Katakana Lessons
- Test your Katakana knowledge


text:
Halu
Keur jaman kiwari nu sagala serba mahal mah puguh we sagala teh kudu dirit-irit, kukituna kadatangan Jang Ahmad teh malah jadi nambahan beban kaluarga Nyi Ipah.
Dina hiji beurang kurunyung Jang Ahmad datang ka imah Nyi Ipah.
Jang Ahmad :"Kumaha Nyi wartosna.... damang ?" ceuk Jang Ahmad bari basa-basi
Nyi Ipah :"Sae kang..." bari rada bendu
Jang Ahmad :"Pami Kang Dadangna pangesto ? nuju kamana...?"
Nyi Ipah :"Nuju di kebon, nyaeta ayeuna mah Kang Dadang teh rada kaganggu emutanana ayeuna teh.....". Nyi Ipah ngabohong bari masang taktik.
Jang Ahmad :"Na kunaon kitu ...?" bari semu heran
Nyi Ipah :"Nya duka kumaha Kang, ayeuna mah unggal aya tamu Kang Dadabg teh sok neunggeul tamuna ku halu..."
Ngadenge kalakuan sobatna jadi owah, Jang Ahmad langsung pamitan....teu lila datang Jang Dadang, salaki Nyi Ipah.
Jang Dadang :"Aya saha tamu bieu teh Nyi ?"
Nyi Ipah :" Eta..... Kang Ahmad rek nambut halu ngan ku abdi teu dipasihkeun..." bari ngabohong
Jang Dadang :"Naaa atuh halu-halu wae........kadieukeun urang susulkeun..."
tuluy Jang Dadang nyusul Jang Ahmad bari mamawa halu. Teu lila Jang Ahmad geus mimiti kaciri tereh kasusul.
Atuh Jang Dadang gogorowokan ngageroan Jang Ahmad bari ngacungkeun halu. Puguh we Jang Ahmad beuki tarik lumpatna pedah nempo Jang Dadang ngudag-ngudag bari ngacungkeun halu.


text:
Jam 19.00,nyaeta jam pitunduheun.Sok ya tulisan sebenar lagi kita
bergabung dengan TVRI Pusat untuk Siaran Berita Malam TVRI.Kabeh TV
Swasta nyiarkeun eta.Saengah jam ngocoblak maa berita teu make iklan.Rek
nonton si Jn dan Jun teh mlah ksarean da beritana teh eusina Soeharto
jeung Harmoko deui,keur ngaresmikeun pabriklah, kujungn k derah lah
jrd,euweuh berita demo & karusuhan mah.Sugan mah aya prog."Jika Aku
Menjadi" basa jaman eta meureun geus diberedel ku Pangkopkamtib.Rahya
jempling ngan haharewosan.
ASK-PASUNDAN JAYA


text:
Asma pasti nyesek pisan,hese renghap,sa rek paeh harita keneh.Kitu deui
Asma Ra, mun geus katarajang ieu,jantung jadi dagdigdug,renghap jadi
ranjug,pikiran ngalayang siga nu teler.Ngan bisana ngalamun mikiran
manehna nu dicinta.Diulak ilik potretna,ditingalian status fbna.Ngan
hayangna geura papanggih.Tah kitu ngarana asmara munggaran.Ngan leuwih
nyesek mah asmara nu dikekeb dina jero ati.Eta duriat teu bisa
dihontlkeun kana ati nu dipuja.Ngn kokosehan dina jero ati da teu
dikaluarkeun asmarana ka nu dituju
ASK-PASUNDAN JAYA


text:
Panjalu ngaran lembur nu kasohor kamamana boh di nusantara nepi ka
mancanagara.Loba warga Panjalu nu mencar boh sapelosok Nusantara nepi ka
mancanagara.Biasana urang Panjalu katelah kana tukang ngelas beusi.Mun
alamna katelah ku situ Lengkong.Angkutanna katelah ku BP
(Bandung-Panjalu).Panjalu,kacamatan pangkalerna di Ciamis nu belah
wetanna tatanggaan jeung Kawali,kalerna Majalengka.
Panjalu ge ninggalkeun sajarah Sunda, nyaeta Karajaan Panjalu nu
dipingpin ku Prabu Borosngora nu jadi panyebar agama Islam.
ASK-PASUNDAN JAYA


text:
Pangajaran 5
Nepikeun Wawaran
Baca galantangkeun di hareupeun kelas ieu wawaran di handap!
Wawaran 2:
Assalamu’alaikun Wr. Wb.
Hatur uninga ka sadayana, saréngséna ulangan umum, di sakola urang rék diayakeun kagiatan Porseni. Ieu kagiatan téh badé lumangsung salami genep dinten, ti kaping 21 tepi ka 26 Nopémber.
Unggal kelas kedah ngintunkeun wawakilna boh pikeun pertandingan olah raga boh pikeun pasanggiri kasenia. Cabang olah raga anu rék dilombakeun nyaéta, maén bal, voli, jeung ténis méja. Ari kasenian anu rék dilombakeun nyaéta maca puisi, vokal grup, sareng drama.
Jalaran kitu, salaku KM sim kuring meredih ka sadayana, urang kedah ngarojong ieu kagiatan sarta ti ayeuna kedah nangtoskeun saha-sahana anu bakal janten wawakil kelas. Mugi-mugi kelas urang tiasa janten juara umum. Saurna, para pinunjul engké bakal dipaparin panghargaan ku Bapa Kapala Sakola.
Sakitu wawaran ti sim kuring. Hatur nuhun kana perhatosa ti sadayana.
Wassalamu’alaikum Wr. Wr.
(tina buku Sabasa 7A (Revisi) kaca 49 – 50)
2 Komentar
-
Makasih Atas contoh bahasa sundanya
Comments RSS TrackBack Identifier URI


text:
Subuh (solat)
Solat Subuh (Basa Arab: فجر) nya éta salasahiji solat lima waktu nu dilakukeun ku Muslim dina waktu fajar. Solat lima waktu sacara koléktif ngawangun salasahiji tina Rukun Islam, dina Islam Sunni, sarta salasahiji tina (sapuluh) Furuu'-ad-diin dina Islam Si'ah.
Solat Subuh, atawa solat Fajar disebutkeun dina Al Qur'an Q.S 24:58. Numutkeun sababaraha pendapat, hal ieu dianggap ku Muslim leuwih berharga tinimbang hirupna sorangan. Numutkeun tafsir dua hadits anu dirawikeun ti Nabi Muhammad, solat Subuh leuwih dipikaresep ku Allah sabab dina wanci harita kalolobaan jelema keur saré. Hal ieu ngajadikeun solat Subuh kacida pentingna dilakukeun sacara berjama'ah di Masjid
Pikeun kaum Islam Sunni atawa Si'ah, solat Subuh dilakukeun dua Fardu roka'at. Pamingpin shalat berjama'ah, Imam, ngalapalkeun bacaan kalayan sora anu tarik. Saméméhna Subuh, disunahkeun solat dua roka'at.
Wanci solat Subuh nya éta ti mimiti fajar [1] nepi ka lekasannana. Kaluarna faja ogénandaan dimimitiannana puasa dina bulan Romadhon.
Catetan[édit | édit sumber]
- ↑ Aya pamanggih nu béda ngeunaan juru (angle) pikeun ngitung fajar. Dua juru nu sohor nyaéta 15° jeung 18° di handapaeun cakrawala, séjvnna migunakun 12°.
Tempo Ogé[édit | édit sumber]
- Solat
- Subuh (solat fajar)
- Lohor (solat tengah poé)
- Asar (solat lingsir panonpoé)
- Magrib (solat surup panopoé)
- Isa (solat peuting)


text:
YA ALLAH…Nyaeta Nu A Real E Sari buah rasa?!?!
“The Elvis E Juice” nyaéta jus paling daring jeung flavorful e urang can. It asalna dipak jeung creamy mentega suuk, bit flavorful of Bacon & rasa cau decadent!
Real
Ah maenya
“King Crab Legs E Juice” dina saos lemon buttered. Ngaletak ramo Anjeun jeung ngarasakeun ieu sadaya poé max VG vape.
Ah maenya
Real
“The Dirty Ashtray E Juice” nyaeta adun of 8 bako e jus rasa beda raos kawas Anjeun ngan ditumbuk bako nu kaluar tina hiji 100 butts roko gulung eta.
Real
Ah maenya
Our “Cough Syrup E Juice” nyaeta amis, poek, kandel rasa céri-tart jeung nu nalika dicampurkeun di 60/40 VG/PG offers the perfect “bitterness” di hit tikoro Anjeun.
Ah maenya
Bener
Sababaraha urang sunda teh bau eta, sababaraha urang sunda teh rasa eta. Our “Gasoline E Juice” nyaéta neneng jeung paling galak jus e dina pasaran, tapi teu nunda dina tank gas Anjeun sabab mobil Anjeun teu cukup kuat pikeun nanganan eta.
Bener
Ah maenya


text:
Ku: Witri Érmawar
CAMPUH naker pabéntar paham dina dada. Nu ngajejeléh jeung nu ngarojong kana léngkah-léngkah kuring. “Nyingkahan kanyataan! Kuméok méméh dipacok! Pecundang!” kitu ngajejeléhna haté kuring. Tapi buru-buru ditémpas deui ku haté kuring kénéh, “Henteu, geulis, sanés pupulih méméh mantun! Malah hadé pisan mulang ka bali geusan ngajadi. Ulah poho ka sarakan, geulis. Ulah pareumeun obor jeung kolot hidep..” kitu cenah.
Mémang asa beuki teu puguh rarasaan. Hanjelu, bungah, kingkin, sono, leyur jadi hiji. Duka rasa mana, anu pangwewegna. Nu écés mah léngkah kuring beuki ngagancangan. Pamohalan mun kalah mulang deui ka terminal Indramayu. Piraku kudu ka Bandung deui mah. Apan kuring téh geus anjog ka Léléa. Lain, lain rék nyingkahan kapeurih nu karandapan di Bandung. Kuring mah mulang téh awahing ku sono baé ka nini, enya ka Ma Icah. Malah ti mangkukna ogé, haté kuring geus miheulaan anjog ka bumi Ma Icah.
Mémang ari rasa hanjelu tur kuciwa mah teu bisa dileuleungit. Harianeun pisan Kang Yogas nepi ka henteu ngajak babarengan ka kuring. Padahal apan sarua rék mulang ka Léléa. Keur naon bébéja rék ka Léléa atuh, ari moal ngajak mah. Hanas kuring geus miheulaan Gé-Ér. Tétéla geuning Kang Yogas mah ukur nganggap bawahan baé ka kuring téh, teu leuwih ti éta.
Lima taun henteu kungsi mulang ka Léléa téh. Tapi kaayaan lembur siga nu taya robahna. Bras ka gang Kartarajasa, anu ngajajapkeun suku kuring ka buruan imah Ma Icah. Kasampak Ma Icah keur sasapu di buruan. Puguh baé barang ningali kuring, cul sapu nyéré , gura-giru ngabagéakeun bari memener sampingna
“Assalammu’alaikum…!” kuring uluk salam.
“Wa’alaikum salama, Nyai, incu ema, bagéa, yap ka dieu!” kitu témbalna daréhdéh naker. Kuring langsung munjungan.
“Ma, damang?” Tanya kuring.
“Cageur, anaking. Aduh… Pipit, incu ema nu rancunit. Sareng saha ka dieu, bageur? Sareng kabogoh? Sok atuh wanohkeun ka ema! Kumaha di Bandung, daramang?” awahing ku sono sigana mah, Ma Icah tumanya sagala rupa, méh henteu maké koma. Demi kuring, ukur bisa ngajawab ku imut. Duh, … tada teuing bungahna Ma Icah, upama kuring dibarengan ku Kang Yogas.
RÉK niiskeun pikir nganjang ka Ma Icah téh. Moal ngabibisani, da pikir kuring mémang keur panas. Kuring ngareureuhkeun kacapé di kamar Ma Icah bari nengetan kayaan kamar. Angger kénéh siga baheula, taya nu robah. Anu robah mah ukur Ma Icah baé, katingalina beuki méotan, Hé hé hé… Pikiran rus-ras ka mangsa lawas, tug nepi ka angger baé léokna mah ka Kang Yogas deui baé. Tadina mah hayang mondok, hayang tibra, ngarah poho kana rupaning perkara, ngarah ngimpi éndah. Tapi pitunduheun téh mani asa jararauh naker.
*
Geus aya kana samingguna cicing di imah Ma Icah. Betah, asa teu hayang ka Bandung deui. Tiis cepil hérang panon. Dina poé ieu, kuring dibéré nyaho ku Ma Icah yén isukan bakal aya upacara tradisi ngarot di buruan kantor kacamatan. Bari ngabéjaan téh, Ma Icah mah geus nataharkeun kabaya jeung batik Dermayon, keur pakéeun kuring cenah.
Nurutkeun Ma Icah mah, Saripati tina Ngarot téh minangka hiji éksprési rasa sukur ka Nu Kawasa, duméh dipaparinan kasuburan taneuh, kalayan hasil tatanén nyugemakeun. Iwal ti éta sakaligus munajat atawa ngadu’a sangkan tatanén nu baris datang bisa lungsur-langsar deui tur hasilna leuwih nyugemakeun.
Ngarot? Enya, kakara inget di lembur kuring téh aya tradisi ngarot. Malah kuring ogé apal, upacara Ngarot téh sok diiluan ku puluhan jajaka jeung parawan Léléa. Ajang mencari jodoh, ceuk légégna mah. Lain hiji dua, anu kabiruyungan ngajadi unggah ka balé nyungcung. Ké, asa jadi hayang apal kuring ogé. Sabab, salila ieu, ari jadi pamilon mah tacan kungsi ngalaman. Sugan baé atuh…
Isukna, tara-tara ti sasari, kuring tanginas naker. Enya, aya sumanget anyar nu ngaguruh dina dada kuring. Dina poé ieu pisan, kuring diajakan Ma Icah ka kantor kacamatan. Kabaya jeung batik Dermayon mani ngepas mungkus awak, bubuhan Ma Icah tulatén tur tabah kana kabutuhan awak kuring. Anjog ka kacamatan, kuring jeung ema milihan sabangsaning kekembangan. Ti dinya, kuring asup ka hiji rohangan kacamatan. Bréh puluhan wanoja keur ngararumpul. Aya nu keur didangdanan, aya ogé anu geus siap midang. Kuring milu ngantay, hayang didangdanan ku juru hias nu geus ahli.
Sajeroning ngadangdanan kuring, tukang hias teu eureun muji-muji kuring. Ti mimiti rupa, tangtungan, buuk, jeung sajabana. Cindekna mah geulis kawanti-wanti cenah. Ah, sok palinter ari muji téh. Mun enya mah geulis, piraku kudu ngalaman raheut… aéh wajar kétang nyebut geulis mah, da kuring téh apan awéwé.
“Neng, tos kagungan calon atanapi teu acan?” juru hias geus tetelepék deui baé.
“Teu acan. Neda pidu’ana baé, ceu!” témbal téh.
“Sok atuh, geura milih sakahoyong! Meumpeung nuju seueur jajaka petingan. Saha nu moal kapincut ku Enéng mah? Aduh… nya geulis, nya lempay. Enéng mah pokona awak sasampayan. Nganggo raksukan nanaon ogé, teu weléh pantes…”pokna deui.
Kuring teu hayang ngoméntaran. Ah, lamun seug enya tinggal milih, kuring mah rék milih nu sagala rupana leuwih ti Kang Yugas. Tapi, bakal aya kitu? Ah, sok jadi ratug, upama inget ka Kang Yugas téh. Duh, naha bet méncog tina taksiran Kang Yugas téh. Ari sikepna mani siga nu geugeut, tapi naha kanyataanana bet papalimpang? Enya, papalimpang, da geuning teu daék ngajak-ngajak acan.
Dibawa ngalamun mah, asa sakeudeung. Tukang hias ampir réngsé masang kembang dina buuk Kuring. Geus teu sabar, kuring geuwat nangtung, tuluy nyanghareup kana kaca eunteung. Aéh, aéh… saha éta? Mani lucu-lucu teuing… Hé hé hé… geuning Kuring. Tidak lucu ah!
“Neng, calik heula, teu acan bérés masang kembangna, sakedik deui…!” juru hias nyalukan, nitah diuk deui. Kembang Kananga, Mawar jeung Malati masih ngampar dina méja. Satuluyna dipasangkeun kana sanggul Kuring.
Hawar-hawar kadéngé aya béwara, yén acara baris dimimitian. Puguh baé kuring mani tibuburanjat, muru ka buruan kantor kacamatan. Enyaan baé, para tokoh masarakat geus kumpul, kaasup para jajaka jeung partawan. Di antara jajaka nu kabéhanana maké raksukan kamprét sing sarwa hideung téh, aya nu matak betah ditingali. Rupana kasép, potongan awakna atletis, katambah pakulitanana beresih. Tapi ké heulaanan ari kudu ujug-ujug bogoh mah. Tuh… manéhna ngiceupan ka kuring. Ah, hanjakal cunihin. Jadi wé henteu resep.
Pogot naker nyaksian runtuyan acara téh. Ti mimiti helaran, tug nepi ka prakna upacara ngarot. Dina puncak acara, digelar ronggéng ketuk, nu ceuk urang dinya mah minangka hiji pintonan anu ngandung ajén ritual. Tapi ritual lebah manana nya? Da anu narongton téh kalah pulang anting, leuleumpangan, ngalobrol jeung barang dahar.
Sabada ngobrol jeung sawatara mojang, kakara nyaho yén dina Ngarot téh bakal aya mojang nu baris dilamar. Cenah mah, si jajaka bakal méré sabangsaning pasaratan wajib, nyatana ranggeuyan kembang, kabaya sapuratina jeung saléndang hideung. Kuring rada sirik ka wanoja nu baris dilamar ku jajaka nu dipikacintana. Iwal ti sirik, sok hayang ngritik deuih; Sigana bakal leuwih hadé upama pasaratan téh dilengkepan ku sapartangkat alat ibadah ka Alloh, saperti mukena, sajadah jeung Al-quran. Hé hé hé… siga nu rék akad wé meureun.
Awahing ku resep ngobrol, Ma Icah geus teu aya di gigireun. Barang engeuh, kuring langsung néangan Ma Icah. Katingali Ma Icah leumpang ka tebéh kulon. Barang digeroaan, Ma Icah kalah tonggoy, teu némbalan. Berebet, lumpat, nyusul, teu nolih nanaon deui. Bruuk… teu kahaja nubruk hiji lalaki nu rébo ku babawaan; Ranggeuyan kembang, saléndang, kaén kabaya amburasut. Buru-buru kuring dongko mangnyokotankeun. Kawas dina iklan baé…
“Fitri…!”
“Kang Yugas…?!” sora kuring jeung manéhna méh bareng. Aya rasa bungah nu nyaliara dina dada. Kahayang mah ngarangkul, nyacapkeun kasono nu méh teu kawadahan. Hanjakal kuring kaburu inget kana babawaan Kang Yugas. Apan Kang Yugas téh mawa pasaratan keur ngalamar. Hartina Kang Yugas geus boga kabogoh. Nyelek campur handeueul. Kuring kakara éling ka lebah dinya.
“Fitri, ngiringan ngarot ogé, ning? Mm.. tos badé itu nya? Tos aya calonna?” Kuring gideug. Haté gondok sagedé mangkok. Teu hayang kapapanjangan, kuring amitan rék nyusul Ma Icah. Geus rada anggang, Kang Yugas ngageroan.
“Fit, tepang deui dieu nya…!” kitu cenah..
Kuring ngalieuk, tapi buru-buru malik deui. Naon maksudna hayang panggih dina Ngarot? Naha sangkan kuring nyaksian manéhna ngalamar kabogohna? Teu hararayang teuing! Sanajan ari haté mah mémang rada panasaran, hayang apal siga kumaha wanoja nu dipikahayang ku manéhna téh.Tapi dipikir deui, kanyeri-nyeri haté, mending langsung mulang.
Mana horéng Ma Icah téh ngadadak kaserang jangar cenah. Puguh baé kuring langsung ngajak mulang. Sajeroning leumpang, kuring teu wasa nahan mudalna cimata.
“Kunaon, Nyai?”
“Hen… henteu, Ma, henteu…”
“Sing sabar, cu…” Ma Icah ngarangkul kuring, siga anu surti kana kaayaan kuring.
*
PEUTING tadi, kuring geus pasrah sumerah ka Gusti Alloh. Haté geus ngemplong, teger, seja narima kana takdir. Ras inget, jatah cuti ahir taun, kari sapoé deui. Isukan kuring kudu ka
Blak, blak, jandéla dibuka-bukakeun, hordéng ogé disingraykeun. Geus kitu, muru kana lawang panto. Blak, dibuka. Gebeg! Katingali aya bungkusan dina méja téras. Geuwat ku Kuring ditingali. Barang dibuka, bréh ranggeuyan kembang, kaén kabaya, lengkep jeung saléndang hideung. Aéh, aéh, na saha nu nyimpen ieu?
Sawangan langsung nganteng deui kana upacara Ngarot. Ras inget ka lalaki nu ngiceupan; lalaki nu ngajak wawanohan; lalaki nu ngajak imut baé; tug nepi ka Kang Yugas. Kop, kana saléndang hideung. Tuluy diilikan gemet naker.***
Cirateun, 2005
Dimuat dina Koran Sunda


text:
tetempoan pisan nice jeung LOD11 bolong (élévasi) dijieun ku Rikoooo. tetempoan diwangun tina HD Gran Paradiso National Park di Italia jeung sakuliling anak.
Gran Paradiso nyaéta puncak kulon Alps Italia aya antara propinsi Valle d'Aosta jeung bekasi. luhurna nyaeta 4061 méter. Ieu téh bagian tina Massif Gran Paradiso nu pangluhurna jeung ngan hiji ka ngaleuwihan 4000 m. Manéhna nyaéta renowned minangka salah sahiji 4000 alpine leuwih diaksés. Eta mindeng fungsi salaku pisan climbing beginners kahiji.
Nu Val d'Aosta ogé disebut "tembok Great" atawa "Mont Iseran, sedengkeun di Piedmont ogé katelah" Monte del broglio "
informasi tambahan bisa kapanggih dina anjeun "menu Mimitian -> Tambah-ons Rikoooo -> Grand Paradis Italy - Photoreal FSX & P3D"
instalasi ieu 100% otomatis ku Rikoooo, Configurator bakal nanganan keur Anjeun ngadaptar jeung aktivasina tina tetempoan di hiber simulator. Lamun uninstalling, installer bakal mulangkeun Konfigurasi Anjeun asalna.
Awas file badag 377 MB, Eta disarankeun pikeun ngagunakeun software download akselerator ka ngareureuhkeun jeung neruskeun di titik ditewak boga no kejutan (misalna FlashGet).
Penting, kumaha carana make tetempoan kitu? Mimiti hiber, mangka salila kaulinan muka peta jeung nuliskeun salah sahiji GPS adress handap pikeun pindah langsung pesawat Anjeun ka titik paling metot:
Grand Paradis National Park - Photoreal Nranskripsikeun persis koordinat ditémbongkeun saperti di handap ieu: N44 ° 31 20 E7 ° 15 45
Anjeun oge bisa nyokot hiber ti bandara tina Aosta (LIMW) terus indit ka Gran Paradiso National Park ditémbongkeun saperti ku garis héjo di handap .
Di handap ieu di dieu aya dua titik penting, kahiji nyaeta LOD11 ie nu bolong (élévasi) rmap nembongkeun wewengkon dianggap ku bolong teh, saluareun zona ieu, standar FSX & P3D bolong bakal neruskeun tempat anak. Dina bunderan konéng anu wewengkon textures poto-realistis tina Gran Paradiso National Park, dianggap ku tetempoan teh. Leuwih éta, textures standar di FSX & P3D bakal mintonkeun deui.


text:
Wikipedia:Pangwanoh
Ningal kecap "édit" dina gambar di beulah katuhu? Dina Wikipédia, anjeun bisa ngédit artikel saharita, tanpa kudu asup log.
Naon ari Wikipédia téh?
Wikipédia téh énsiklopédi nu ditulis réréongan ku para pamacana. Ieu énsiklopédi migunakeun ramatloka husus nu disebut wiki, nu bisa ngarojong gawé réréongan. Nu ngilu ngaronjatkeun Wikipédia téh teu saeutik, nepi ka rébuan parobahan dina sajamna, nu sadayana karékam dina jujutan artikelna sarta dina nu anyar robah. Parobahan nu teu dipiharep biasana bakal geuwat dihapus ku nu séjén, sedengkeun mun nu ngaruksak téh matuh, ku urang bisa dipeungpeuk.
Kumaha cara mantuanana?
Ulah sieun mun rék ngédit—sing saha waé bisa ngédit ampir sakabéh kaca. Mangga sing teuneung, tapi ulah coba-coba ngaruksak! Mangga pilari naon baé nu tiasa diropéa, boh eusina, éjahanana, tata basana, pokona mah pék sakamampuh anjeun.
Anjeun moal bisa ngaruksak Wikipédia, sabab sagala kasalahan bisa dioméan deui. Ku kituna, hayu, édit artikelna pikeun mantuan Wikipédia sangkan jadi sumber émbaran panghadéna di Internét!
Mangga cobian ayeuna
- Klik édit di luhur
- Pék ketikkeun naon baé
- Klik simpen pikeun nyimpen tulisan anjeun (pikeun latihan salajengna, mangga cobian dina kotrétan)
... atawa "témbongkeun sawangan" pikeun nguji parobahanana


text:
Pangertian Wawaran
Wawaran anu dina bahasa Indonesia mah pengumuman, nyaeta beja atawa bewara anu ditepikeun ka jalma rea.
Paham kana eusi pengumuman 2. Cara Tulisan
Wawaran anu kudu diperhatikeun nyaeta . Cara Lisan y 2.Cara nepikeun wawaran
y 1.
1. Ngagunakeun intonasi anu tepat 3. Ngagunakeun kalimah anu lugas jeung sederhana
.
Tempat nepikeun wawaran
y 1.Cara lisan di musolla. Cara tulisan di mading. majlis ta lim jeung waktu
upacara. koran/surat kabar majalah. y 2.
. jrrd.
Ahmad Kosasih.ooo. Dupi waktosna dina: Dinten : Saptu Kaping : 16 Januari 2o12 Waragadna : Rp 1oo. S.sewangan HaHatur nuhun.I
Ade Sopyan. Bandung. Kauninga ku Kepala SMP Nuurushshibyan Pupuhu panitia
H.oo sapuluh rebu rupia Anu bade ngiring tiasa daftar ka KM kelasna sewang. MM
.Pd.Conto Tulisan
SMP YAPIN bade ngayakeun acara sababudaya Ka MusieumSri Baduga.
CONTO WAWARAN LISAN
y Assalamualaikum wr wb Sim kuring bade ngadugikeun bewara Para siswa anu aya minat ngiring latihan penca. unggal dinten Salasa sareng dinten Juma ah. Hatur nuhun. tiasa daftar ka KM-na masing.masing.ngawitan tabuh tilu lima sonten. Teu nganggo uang pendaftaran alias haratis Dupi latihanna saminggu dua kali. Sakitu bewara ti sim kuring.Tempatna di pakarangan sakola SMPN I Cileungsi Anu ngalatihna kang Maman ti Paguron Penca Silat Aryagiri latihannana bade dikawitan minggu payun.
.


text:
Seni tradisi merupakan salah satu unsur kebudayaan yang diwariskan oleh generasi dahulu kepada generasi selanjutnya secara turun temurun. Pewarisan tersebut menjadikan seni tradisi sebagai identitas dari suatu masyarakat dimana seni tersebut hidup.
Sim kuring langkung tipayun,seja manjatkeun puja sinareng puji, ka gusti num aha suci, maha welas asih, wireh dina danguek ieu, mantena atos maparin kaanugrahan urang anu sami-sami hadir ditempat anu mulya ieu, mangrupi mangpirang-pirang nikmat anu tampawangenan, urang sadayana tiasa ruing mungpulung paamprok jonghok, patepang raray, dina suasana silaturahmi tur aya dina kaayaan sehat walafiat, ibu-ibu bapa-bapa anu dimulyakeun kualloh, mangga urang dikawitan ku maos bismillah...
NARASI
Nun gusti sembaheun abdi-abdi sadaya. Teu kendat-kendat abdi sadaya nyembahkeun, puji sinareng syukur ka pangeran gusti allohu robbul a’lamin.
Rehing ginanjar ni’mat nu teu kendat-kendat natrat manjang ti wiwit kun fayakun agung, dumugi kawangkid ieu anu sesah ngawincikna kinasihan gusti ka sugrining anu gumelip.
Saesining jagat lahir kalih jagat batin, ku jajaran kitu, dinten ieu abdi-abdi sadaya masih tiasa nyakseni kanan kajembaran gusti.
Ibu cipanon abdi cipanon ku karumaosan cipanon karisi ati
hate geusan ngedalkeun rasa syukur ka hadirat illahi robbi anu maparin jodo ka mustikaning ati.
Bral anaking miang laki rabi jajap ku du’a.
Sing waluya awet jodo, sing sugih kuasih illahi robbi.
Sing beunghar kuharta, sing jegud ku elmu, sing alus mulus turunan, sing sabilulungan jeung dulur, sing hade ka caroge, sing heman kabaraya, sing galimet jeung kuring leutik, sing hormat ka purwa kalih pamedaling diri, sing gumati kapapagon illahi, ulah tinggaleun ibadah……
Bral………anaking miang laki rabi tur janik dunya aherat.


text:
Prasasti Pasir Awi
Prasasti Pasir Awi atawa Prasasti Ciampéa nyaéta salah sahiji prasasti titilar karajaan Tarumanagara
Daptar eusi
Perenah[édit | édit sumber]
Prasasti Pasir Awi perenahna di lamping kidul Pasir Awi (± 559m lbl) di wewengkon leuweung pagunungan Cipamingkis, désa Sukamakmur, kacamatan Jonggol, kabupatén Bogor persisna dina koordinat 0°10’37,29” BB (ti Jakarta) sarta 6°32’27,57”
Rupa bahan[édit | édit sumber]
Prasasti Pasir Awi geus dipikanyaho saprak taun 1867 sarta dilaporkeun minangka prasasti Ciampéa. Titilar sajarah ieu dipahat dina batu alam.
Eusi[édit | édit sumber]
Prasasti Pasir Awi ngandung gambar dahan jeung régang sarta dangdaunan jeung bungbuahan (lain aksara) ogé ngandung gambar sapasang tapak suku.
Panimuan[édit | édit sumber]
Prasasti ieu munggaran kapanggih ku N.W.Hoepermans dina taun 1864.
Tempo ogé[édit | édit sumber]
Tumbu kaluar[édit | édit sumber]
Rujukan[édit | édit sumber]
- Richadiana Kartakusuma (1991), Anekaragam Bahasa Prasastidi Jawa Barat Pada Abad Ke-5 Masehi sampai Ke-16 Masehi: Suatu Kajian Tentang Munculnya Bahasa Sunda. Tesis (nu diajengkeun salaku sarat pikeun meunangkeun gelar Magister dina widang Arkéologi). Fakultas Pasca Sarjana Universitas Indonesia.
- N.J.Krom “Inventaris der Hindoe-oudheden” ROD. 1914, l915:28-29 (dina jero katerangan atawa cutatan nomer 69)
- R.D.M.Verbeek “Oudheden van Java” VBG. XLVI. 1891:30-31.


text:
Paramore
Paramore nya éta grup musik rock asal Amerika Serikat anu dibentuk taun 1994 di Franklin, Tennessee, Amerika[1][2]. Paramore dibentuk ku Hayley Nichole Williams dina vokal jeung keyboard, Josh Farro] dina gitar jeung vokal, Jason Clarke dina bass, Zac Farro dina drum sarta Taylor York (gitar ritem)[1][2]. Sanggeus sababaaha kali bongkar pasang personil, ahirna personil Paramore nu ayeuna nya éta Hayley Nichole Williams, Taylor Yorke, jeung Jeremy Davis[1]. Ngaran Paramore sorangan cenah dicokot tina ngaran Indungna Jason Clarke[1].
Diskografi[édit | édit sumber]
Tisaprak dibentuk, Paramore geus ngarilis tilu album studio diantarana ALL WE KNOW IS FALLINGh, RIOT!, jeung BRAND NEW EYES[1]. Album All We Know is Falling dirilis tanggal 26 Juli 2005 anu direkam salila 3 minggu[2]. ALbum kaduana, Riot! dirilis tanggal 12 Juni 2007, ieu album asup ka peringkat 20 dina Billboard terus kajual leuwih ti 44.000 di Amerika[2]. Lian ti éta, Paramore meunangkeun platinum di Amerika sarta Gold Platinum di Inggris jeung Irlandia[1]. Album Brand New Eyes dirilis tanggal 28 Séptémber 2009[2]. Ieu album meunang sértipikat emas di Austrailia, Brazil, Kanada, Irlandia, Jepang, Selandia Baru, Inggris jeung Amerika[2]. Paramore ogé kungsi ngarilis lagu pikeun pilem Twilight anu judulna Decode jeung I caught Myself[2]